ประกาศมหาวิทยาลัยศิลปากรเรื่องการจัดตั้งส่วนงานของมหาวิทยาลัยพ.ศ. ๒๕๕๙ โดยที่เป็นการสมควรให้การจัดโครงสร้างส่วนงานของมหาวิทยาลัยสอดคล้องกับการเป็นมหาวิทยาลัยในกำกับของรัฐเพื่อความมีประสิทธิภาพและประสิทธิผลในการดำเนินการตามวัตถุประสงค์และพันธกิจของมหาวิทยาลัยอาศัยอำนาจตามความในมาตรา ๙ มาตรา ๑๐ และมาตรา ๒๒แห่งพระราชบัญญัติมหาวิทยาลัยศิลปากร พ.ศ. ๒๕๕๙สภามหาวิทยาลัยศิลปากรในการประชุมครั้งที่ ๖/๒๕๕๙ เมื่อวันที่ ๑๓กรกฎาคม พ.ศ. ๒๕๕๙ จึงให้ประกาศดังนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้มหาวิทยาลัยศิลปากรมีส่วนงานดังนี้(๑)สำนักงานสภามหาวิทยาลัย (Office of The University Council) มีภาระหน้าที่ในการสนับสนุนกิจการของสภามหาวิทยาลัยและคณะกรรมการและคณะอนุกรรมการต่าง ๆ ของสภามหาวิทยาลัย รวมทั้งภาระหน้าที่อื่นตามที่ได้รับมอบหมาย(๒)สำนักงานอธิการบดี (Office of The President) มีภาระหน้าที่ในการสนับสนุนการดำเนินการของอธิการบดีเพื่อดำเนินการของมหาวิทยาลัยตามวัตถุประสงค์และพันธกิจของมหาวิทยาลัยรวมทั้งภาระหน้าที่อื่นตามที่ได้รับมอบหมาย(๓)คณะ มีภาระหน้าที่ในการจัดการศึกษา การวิจัย การพัฒนานักศึกษาและกิจการนักศึกษา และการบริการทางวิชาการในศาสตร์และสาขาวิชาที่เกี่ยวข้องการทะนุบำรุงศิลปวัฒนธรรม รวมทั้งการนำผลงานวิจัย ผลงานสร้างสรรค์และทรัพย์สินทางปัญญาไปพัฒนาและจัดการเพื่อประโยชน์ของมหาวิทยาลัย และภาระหน้าที่อื่นตามที่ได้รับมอบหมายดังนี้(๓.๑)บัณฑิตวิทยาลัย (Graduate School)(๓.๒)คณะจิตรกรรม ประติมากรรมและภาพพิมพ์ (Faculty of Painting Sculpture and Graphic Arts)(๓.๓)คณะสถาปัตยกรรมศาสตร์ (Faculty of Architecture)(๓.๔)คณะโบราณคดี (Faculty of Archaeology)(๓.๕)คณะมัณฑนศิลป์ (Faculty of Decorative Arts)(๓.๖)คณะอักษรศาสตร์ (Faculty of Arts)(๓.๗)คณะศึกษาศาสตร์ (Faculty of Education)(๓.๘)คณะวิทยาศาสตร์ (Faculty of Science)(๓.๙)คณะเภสัชศาสตร์ (Faculty of Pharmacy)(๓.๑๐)คณะวิศวกรรมศาสตร์และเทคโนโลยีอุตสาหกรรม (Faculty of Engineering and Industrial Technology)(๓.๑๑)คณะดุริยางคศาสตร์ (Faculty of Music)(๓.๑๒)คณะสัตวศาสตร์และเทคโนโลยีการเกษตร (Faculty of Animal Sciences and Agricultural Technology)(๓.๑๓)คณะวิทยาการจัดการ (Faculty of Management Science)(๓.๑๔)คณะเทคโนโลยีสารสนเทศและการสื่อสาร (Faculty of Information and Communication Technology)(๓.๑๕)วิทยาลัยนานาชาติ (International College)(๔)[๒]ส่วนงานที่เรียกชื่ออย่างอื่นที่มีฐานะเทียบเท่าคณะเพื่อดำเนินการตามวัตถุประสงค์และพันธกิจของมหาวิทยาลัย มีดังนี้(๔.๑)สำนักหอสมุดกลาง (Central Library) มีภาระหน้าที่เป็นหน่วยงานกลางด้านห้องสมุดและเทคโนโลยีทางการศึกษาของมหาวิทยาลัยรวบรวมเก็บรักษาและให้บริการด้านข้อมูลเอกสาร โสตทัศนวัสดุ แก่นักศึกษา บุคลากรและหน่วยงานต่าง ๆ ของมหาวิทยาลัย ตลอดจนบุคคลภายนอก ส่งเสริมการผลิตสื่อและข้อสนเทศทางด้านศิลปกรรมและวัฒนธรรมไทยสร้างเครือข่ายและประสานงานกับหน่วยงานอื่น ๆ ทั้งในและต่างประเทศเพื่อพัฒนาคุณภาพด้านการให้บริการและภาระหน้าที่อื่น ตามที่ได้รับมอบหมาย(๔.๒)ศูนย์คอมพิวเตอร์ (Computer Centre) มีภาระหน้าที่เป็นหน่วยงานกลางด้านเทคโนโลยีสารสนเทศและการสื่อสารของมหาวิทยาลัยให้บริการด้านเทคโนโลยีสารสนเทศและการสื่อสาร แก่นักศึกษา บุคลากรและหน่วยงานต่างๆ ของมหาวิทยาลัยและกำกับดูแลให้การใช้งานเป็นไปตามข้อกำหนดของมหาวิทยาลัยและกฎหมายที่เกี่ยวข้องและภาระหน้าที่อื่นตามที่ได้รับมอบหมาย(๔.๓)หอศิลป์ (Art Centre) มีภาระหน้าที่ส่งเสริมงานทำนุบำรุงศิลปวัฒนธรรม ศิลปะร่วมสมัยอนุรักษ์ พัฒนา เผยแพร่รวมทั้งสะสมผลงานศิลปกรรมของมหาวิทยาลัยศิลปากรให้เป็นแหล่งเรียนรู้ทางศิลปวัฒนธรรมให้บริการทางวิชาการ ส่งเสริมและสนับสนุนงานสร้างสรรค์สนับสนุนการศึกษาด้านศิลปะและศาสตร์ที่เกี่ยวข้องร่วมกับหน่วยงานภายในและภายนอกมหาวิทยาลัยและภาระหน้าที่อื่นตามที่ได้รับมอบหมายประกาศณ วันที่ ๑๕ กรกฎาคม พ.ศ. ๒๕๕๙ภราเดช พยัฆวิเชียรนายกสภามหาวิทยาลัยศิลปากร ประกาศมหาวิทยาลัยศิลปากร เรื่อง การจัดตั้งส่วนงานของมหาวิทยาลัย (ฉบับที่๒) พ.ศ. ๒๕๖๑[๓]ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๓ตุลาคม ๒๕๖๒[๑]ราชกิจจานุเบกษา เล่ม ๑๓๓/ตอนพิเศษ ๑๘๒ ง/หน้า ๒๖/๑๙ สิงหาคม ๒๕๕๙[๒] ข้อ๒ (๔) แก้ไขเพิ่มเติมโดยประกาศมหาวิทยาลัยศิลปากร เรื่อง การจัดตั้งส่วนงานของมหาวิทยาลัย(ฉบับที่ ๒) พ.ศ. ๒๕๖๑[๓] ราชกิจจานุเบกษาเล่ม ๑๓๖/ตอนพิเศษ ๑๕ ง/หน้า ๑๕/๑๖ มกราคม ๒๕๖๒